Rook tydens swangerskap maak jou kind 'n dwelmverslaafde | Psigotydskrif
HomeVerslawingRook tydens swangerskap maak jou kind ‘n dwelmverslaafde
Maart 21, 2016 Psigotydskrif Media Korrespondent Verslawing 0
Blootstelling aan nikotien in die baarmoeder verhoog die produksie van die breinselle wat eetlus aanwakker, en veroorsaak verslawing aan vetterige kosse, nikotien en alkohol later in die lewe.
Dit is ‘n bekende feit dat rook tydens swangerskap kan lei tot premature of stil geboorte of ‘n baba wat met abnormaliteite gebore word. Die kinders van vrouens wat tydens swangerskap rook is meer geneig om self te rook en raak makliker verslaaf aan nikotien en ander afhanklikheidsvormende middels.
Sarah Leibowitz, ‘n neurobioloog aan die Rockefeller Universiteit in New York en kollegas het die rede vir hierdie tendens vasgestel. Hulle het swanger rotte met klein dosisse nikotien ingespuit, wat gelykstaande is aan die rook van een sigaret per dag deur ‘n swanger vrou. Die brein en gedrag van die kroos is na geboorte geanaliseer.
Die navorsers het bevind dat daar breinveranderinge plaasgevind het by die rotte wat aan nikotien blootgestel is in die baarmoeder. Hierdie breinveranderings was langdurig en was tydens pubertyd steeds aanwesig. Dit het die rotte se behoefte aan kos geprikkel sowel as hul lus vir alkohol en nikotien. Die beloningsentra van die brein is gestimuleer wat middel-afhanklikheid en -misbruik verhoog het. As adollesente het die rotte meer nikotien ingeneem, meer alkohol gebruik en meer vetterige kosse geëet
Wêreldwyd is daar deesdae anti-rook veldtogte en ‘n verbod op rook in openbare plekke. Mens sou dus verwag dat die meerderheid mense regdeur die wêreld bewus sal wees van die gesondheidsgevare van rook. Tog is bevind dat 10 % van vroue tydens die laaste drie maande van swangerskap steeds gerook het .
nikotien afhanklikheid
verslawing aan vetterige kosse